बर्मिघम. दक्षिण अफ्रीका ने चैंपियंस ट्रॉफी में ग्रुप-बी के अहम मुकाबले में सोमवार को पाकिस्तान पर 67 रन से दमदार जीत दर्ज की। पहले खेलते हुए दक्षिण अफ्रीका ने हाशिम अमला के अर्धशतक (81) की मदद से 9/234 रन बनाए।
जवाब में पाक टीम 45 ओवर में 167 रन पर आउट हो गई। उसके लिए कप्तान मिस्बाह ने सर्वाधिक 55 रन की पारी खेली, जबकि नासिर जमशेद ने 42 रन बनाए। दक्षिण अफ्रीका के रेयान मैक्लारेन ने चार तथा सोत्सोबे व मॉरिस ने दो-दो विकेट लिए।
टूर्नामेंट में बने रहने के लिए पाक को अब चमत्कार की जरूरत है। यदि इंडीज अपने दोनों मैच जीतता है और पाकिस्तान टीम इंडिया को हरा देता है, तब रनरेट के आधार पर सेमीफाइनलिस्ट का फैसला होगा।
आगे क्लिक कर तस्वीरों में देखिए, पाकिस्तान ने कैसे टेके घुटने
awa_Deva hin_Deva hin_Deva hin_Deva